text:
Hugo Chávez
Hugo Rafael Chávez Frías (Sabaneta, Venezuela, 28 di juli 1954 - † 5 di mart 2013). Presidente di Venezuela (1999-2013) i lider di Revolucion Bolivariana. Chavez tabata promove un doktrina politico di democracia participativo, socialismo y Latin America i cooperacion Caribensei, i tabata un critico di neoliberalismo, globalisacion i politika exterior di Estados Unidos[1].
E meta di su Mision Bolivariano tabata pa combati malesa, alfabetisacion, desnitrucion, pobresa y otro mal social. Den asuntunan exterior, Chavez tabata kontra e Washington Consensus door di yuda model alternativo di e desaroyo economico y ela pidi cooperacion entre e nasionnan pober, espesialmente esnan di Latino America. Su influencia politiko den Sur America (uzo di pretolio di Venezuela) y su relasion di konfrontamento ku Merka a dun'e un profile geopolitico halto, i komo resultado e revista Time a inclui e den e lista di e personanan mas influyente rond mundu (100 most influential people) den 2005 y 2006.[2][3]
Chávez a fayasé na 2013 despues di lucha kontra di kanser pa kasi dos anya, na edat di 58 anya. Prome ku so morto ela declara Nicolás Maduro komo su sucesor official komo lider di e Revolucion Bolivariana i su partido politico PSUV (Partido Socialista Unido Venezolano).
Operation Zamora[editá | editá fuente]
Na 1989, Carlos Andrés Perez a wordu elegi como presidente di Venezuela. Ela priminti e pueblo venezolano ku e no lo traha huntu ku e IMF i e Washington Consensus di e gobiernu Estado Unidense, pero a hasi al kontrario ora ela tuma e puesto. Protestanan kontra di Perez su gobiernu a resulta den opreshon violento i masacre di protestantenan nan man di polis politiko i e ehersito. E evento aki a keda konesi komo El Caracazo. E gobiernu di Perez a declara ku 276 morto a kai, pero otro orginisationnan ta estima ku e kantidad di morto tabata mas haltu ku 2.000. Chavéz, ku na e momentu ey tabata un funtionario militar, no a partisipa den e aktionnan.
Despues di e Caracazo, Chávez a plania un golpe di estado kontra di e gobiernu di Perez, bou di e nomber "Operation Zamora". E golpe a wordu ententa riba 4 di febrüari 1992, pero a frakasa. Chavez a entrega su mes na gobiernu i despues aparesiendo nan television a bisa ku e la frakasa solamenta "por ahora" (pa awo). Durante di su enkarselamentu, Chavéz su popularidad a krese, especialmente entre e pobernan di Venezuala.
Presidensia[editá | editá fuente]
Chavez a funda e partido politiko, Movimiento V República, despues di a faya di derota presidente Carlos Andrés Pérez na anya 1992. Chavez a wordu elegí como presidente na anya 1998 ku un campanya pa yuda e mayoria di e pobernan na Venezuela. Ela ganá ku 56.20% di e votonan contra di Henrique Salas Römer, un ekonomista eduká na universidad di Yale nan Estados Unidos, ku a recibí 39.97% di e votonan.
Na juli di 2000, Chávez a wordu reelegí komo presidente, ganándo ku 59.76% di e voto kontra Francisco Arias Cárdenas ku a partisipa kune den e golpe di estado di 1992. E anya ey, Chávez a kuminsa exporta pertrolio pa Cuba den un interkambio pa dokternan Cubano. E promé protesta kontra di su gobiernu a tuma luga na janüari di 2001 komo resultado di reformanan di edukashon ku lo a intrudusí mas elementonan di e Revolucion Bolivariana den bukinan di skol.
Na Desémber 2006, Chávez a wordu reelegí pa un di tres mandato komo presidente di Venezuela. Ela ganá ku 63% di e voto Kontra di, entre otro, Manuel Rosales. Riba 15 di desèmber 2006, Chavéz su partido a uni fórsa ku otro partidonan socialista ku a apoyé den pasasdo pa forma un partido mas grandi yama Partido Socialista Unido Venezolano (PSUV). Den 2007 a membresia di e partido a krese bira 5.7 million hende. Na juni 2011, Chávez a anunsia ku e tabata rekuperando di un sirugia pa remové un tumor kanseroso. Mas despues, e gobiernu venezolano a declare ku e tumor no a wordu remové komplétamente.
Na October 2012, Chávez a ganá su di kuater elektion pa presendensia, kontra di Henrique Capriles Radonski, ku 54% di e voto mientras Capriles a hanya 45% di e voto. Riba 5 di mart 2013, Nicolás Maduro a anunsia e morto di presidente Chávez. No a wordu revelá ki tipo di kanser Chávez ta tin, ni tampoko ki tipo di tratamentu ela risibi. Un luna despues, Chávez su Vice Presidente, Maduro, a wordu elegí komo presidente di Venezuela.
Referencia[editá | editá fuente]
- ↑ Ellner, Steve. "The 'Radical' Thesis on Globalisation and the Case of Venezuela's Hugo Chavez" Latin American Perspectives, Vol. 29, No. 6, Globalization and Globalism in Latin America and the Caribbean. (Nov., 2002), pp. 88–93. Stable URL.
- ↑ Padgett, Tim (10 April 2005). "Hugo Chavez: The Radical with Deep Pockets". Time. http://www.time.com/time/subscriber/2005/time100/leaders/100chavez.html. Retrieved 31 December 2006.
- ↑ Padgett, Tim (8 May 2006). "Hugo Chavez: Leading the Left-Wing Charge". Time. http://www.time.com/time/magazine/article/0,9171,1187165,00.html. Retrieved 26 July 2006.


c: text/html

text:
Turkia
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Turkia (Den lenga Turko: Türkiye) ta un pais situá parsialmente den Oropa (Tracia) y parsialmente den Asia (Anatolia). E kapital di Turkia ta Ankara. E religion dominante ta islam.
Turkia tin un populashon di 76.667.864 habitante. (Segun resultadonan di aña 2013)
Cambiónan (Mustafa Kemal Atatürk)[editá | editá fuente]
Mustafa Kemal Atatürk ta un hòmbu cu à reformá Turkia henteramente. Por ehempel; el a inventá e lenga Turko (cu alfabèt Latijn).
Alfabèt[editá | editá fuente]
E alfabèt die Turkia (Den lenga Turko: Türk Alfabesi) ta diferente for di esun Papiamento/u. E alfabet Turko ta consistí di 29 letter;
bron: Wikipedia TR (Vikipedi)
Gallery[editá | editá fuente]
-
-
Anitkabir.HB.jpg
-
-
-
-
-
-
-
-
-
-
-

robotstxt: allowed

filter: keep


text:
Archivo di January, 2010
BREAKING NEWS
ORANJESTAD (AAN): Simplemente bisa, SAC, huradonan, y e timekeepersnan a pifia formal! Resultado di esey ta cu SAC a admiti su eror, y awor a permiti pa Mighty Hippy participa tog den Final di Calypso y Roadmarch awenochi.
Den prefinal di Calypso & Roadmarch Contest 2010 e cuerpo di hurado a aplica reglamento y duna 100 strafpunten na Mighty Hippy. Argumento tabata cu segun e time-keeper e pre-show a pasa 1 minut.
Despues di prefinal NBO a entrega su protesta na SAC contra e decision aki, cual protesta SAC a studia y analisa detayadamente. E tecnico di zonido, sr. Jason Inesia, y representante di SAC encarga cu e parti musical di e festival, sr. ing. Ralph Croes, a realisa e investigacion.
ORANJESTAD (AAN): E trabaonan di preparacion pa cu e Calypso & Roadmarch Contest na Joe Laveist Sportpark a pasa den momentonan caotico Diasabra atardi, ora cu coriente a dal un tecnico trahando eyden.
Awacero tabata cay henter dia, y posiblemente esaki lo por ta un factor contribuidor pa e accidente aki, cu a keda registra banda di 3:15 p.m.
Mesora tanto Polis como Ambulans a worde manda eyden, y mesora a dune asistencia. Contrario na prome boletinnan, a resulta cu e persona no a keda seriamente herida. Tog el a causa basta spanto e momento eyden e lugar.
Gobierno a logra:
Aruba ta yama KLM un caluroso bon bini
ORANJESTAD- Na 2008 durante e gobernacion anterior KLM a dicidi di para tur su vuelonan pa Aruba for di 29 di maart 2009. Asina cu e gobierno nobo a sinta a cuminsa deliberacionnan cu KLM pa trata na convence e compania prestigioso aki pa tin Aruba bek como su destinacion.
Gobierno a logra y dialuna awor KLM lo ta bek na Aruba. Esaki danki na e esfuersonan grandi y e forma decente di actua di gobierno di Aruba. Un logro inmenso den menos di tres luna di gobernacion.
E cambio aki ta keda te cu April ora cu e trabaonan ta cla:
Autonan mal para lo worde kita cu takelwagen di polis, boet lo bin acerca!ORANJESTAD (AAN): Mientras cu e trabaonan ta andando den centro di ciudad pa cu embeyecimento, tin tambe desviacion den trafico cu tur chofer mester tene cune.
E caya pariba di Ministerio Publico cu ta Rifstraat antes trafico tabata bay zuid. Entrante diabierna cu a pasa tur trafico por drenta Rifstraat bay nort y yega den Klipstraat bay na man drechi direccion Driftwood Restaurant. Loke ta un problema eybanda ta e trafico.
Acusado a bisa di a keda den shock di locual el a mire den e aparato
ORANJESTAD(AAN): Diabierna na corte di husticia a tuma lugar e caso famoso di hortamento na cas di Claudius Phillips. Ta asina cu Javier A.A naci na Corsow, Delanho J.J naci na St. Maarten y Jean J.J.F naci na Boneiro, a wordo acusa di a kibra drenta den cas di e cantante riba 10 di October 2009 y eynan nan a horta entre otro dos laptop, un television flat screen, un holoshi hopi caro, algun hoya, un I-Pod y placa. Huez a repasa rapport di e caso y a bisa cu Claudius Phillips a entrega un keho cerca polis den cual e ta bisa cu malhechornan a forza un bentana di su cas y a bay cu e articulonan, despues cu el a Sali for di cas alrededor di 12 di anochi.
E contract ta encera un pakete extenso
ORANJESTAD- –Ayera Prome Minister di Aruba Mike Eman a firma un contract cu e club di futbol Sparta Rotterdam. Cu esaki Aruba ta bira un partner social di Sparta Rotterdam.
Lo tin cooperacion riba diferente tereno. E nomber di Aruba lo bin riba e shirtnan di e hungadornan di Sparta cu ta naturalmente un promocion enorme pa Aruba. Esaki ta entrante juni 2010. Tambe Sparta lo yuda hobennan talentoso di Aruba den un carera riba tereno di futbol.
E hobennan aki lo bai Hulanda pa sigui desaroya nan mes riba tereno di deporte, pero tambe lo tene cuenta cu nan estudio.
Pa un isla chikito manera Aruba e baymento di KLM tabata un sla duro. Poco tempo pasa KLM tabata bin y bay casi tur dia cu un avion grandi for di Europa cu un cantidad grandi di pasahero y un cantidad grandi di carga. KLM ta un di e companianan di aviacion grandi di mundo y uno hopi respeta tur caminda. E gobierno di MEP a logra di core cu e compania aki cu tabata bula ariba Aruba pa decadanan cu hopi exito. Miles di nos hendenan durante e decadanan aki a biaha cu KLM pa motibo di negoshi, estudio y otro actividadnan.
Gobierno tin hopi interes
ORANJESTAD(AAN): E demanda cu tin a haci cu awe Arugas un biaha mas ta na benta.Arugas su historia ta largo.E gobierno anterior a nenga un deal y e prome minister Nel Oduber e tempo ey a hera bira loco ora cu Utilities NV a propone pa cumpra Arugas. Despues di e gritonan di locura di Nel Oduber, AIB si no ta pensa manera un loco y a dicidi di inverti nan placa den Arugas. Despues di algo mas cu dos aña y mey di e compra, awe tin masha hopi interesado cu a yega pa cumpra Arugas atrobe y haci ofertanan na AIB Bank.
Asina huez comisario ta bringa crimen….
ORANJESTAD(AAN):– Un decepcion grandi ta loke polisnan y ministerio publico a keda cune mirando loke a sosode e siman cu a pasa. Lo ta bon pa huez comisario mes bin argumenta e motibonan cu a laga e yiu homber di ex minister Lee liber. Na Aruba cualkier huez comisario sa mucho bon riba e campañanan cu ta ser hiba e momentonan aki pa cu posesion di arma illegal.
Te hasta a duna oportunidad pa entrega arma.
Ta trata di un persona local…
ORANJESTAD(AAN):– Informacion cu nos a haya ta mustra cu e ganador di lotto a yama meld su mes na oficina di lotto na Dakota. Despues cu tabata tin un cantidad di comentario rond di e premio di Mini Mega, awor si e ganador tey. Contrario na un grupo di hendenan cabez bashi cu a cuminsa saca informacion falso rond di e ganador y su nacionalidad, awe nos mester decepciona nan pasobra e ganador ta un persona di Aruba mes. Esey e mes a confirma ora cu el a yama.
El a enfatiza bisando cu ami ta di Aruba.
😀 😀 😀 😀 😀 😀 😀 😀
Awe nos ta canta happy birthday pa e prins grandi di cas esta Urmain Dinzey. E ta haya un macuto jen di sunchi y brasa diparti su mami Andrea su dada Coby su ruman cu stime un mundo Ciandre. Su opa Papi Beton, opa Pops y Oma. Tambe di su tanchi Hilda y momo Jefraim y tambe diparti su omo nan Stephen y tanchi lin, Javier y Elvis. Sin laga afo su dina Sha y padrino Abiel nana Maureen, Tharlee y Tharlon. Y di full the boys & the girls nan. Y resto famia Kelly y Dinzey…
Minister di Husticia ta considera esaki como incumplimento di contract:
Nunca nan a presenta nan a di trabao!
ORANJESTAD (AAN): Gobierno a manda varios carta di retiro pa un grupo di persona cu te awe no a presenta na trabao desde cu e gobierno nobo a presenta. Varios di e hendenan aki tabata resorta bao di ex minister Rudy Croes. Awor e minister nobo di husticia ningun dia so a mira nan na trabao. Den entrevista e mandatario Arthur Dowers a splica cu ta straño con a duna un grupo di hende asina contrato como consehero.
Lamentablemente, recesion economico a para renovacion Playa Linda
Segun director di Human Group sra. Duque!
ORANJESTAD (AAN) — Manera ta conoci, varios luna atras, un delegacion di Aruba a bay Colombia en busca di trahador den construccion, relaciona cu expansion di un time sharing.
Como cu e proyecto no a bay door y aparentemente, e trahadornan cu a cumpli cu tur rekisito pa bin na remarca, despues di a paga un suma (mas of menos 230 dollar) no a worde poni na haltura cu e proyecto no ta sigui, DIARIO a ricibi yamada, den forma di denuncia, di un di e candidatonan (ken ta actua manera vocero) cu tabata un grupo di seis persona.
ORANJESTAD (AAN)— Den tempo di 37:48 minuut Arnold Brouwer a logra bay cu titulo ganador absoluto di e Betico Memorial Run 2010. E prome dama cu a pasa e finish line ta Jennelaine Vrolijk. Centro Deportico Betico Croes ta caminda cu e careda a cuminsa y a caba. Un totaal di 700 persona a participa na e evento aki. E aña aki e careda di 10 kilometer y e Fun Run/Walk di 6 kilometer a cuminsa simultaneamente na mes sitio. Pa 5:30 di atardi director di IDEFRE sr. Jessy Beukenboom a los e tiro di salida di e careda anual aki.


text:
Vincent van Gogh
Vincent Willem van Gogh miho conoci como Vincent van Gogh,tabata un pintor Hulandes. El a nace dia 30 di maart 1853 y a fayece 29 di juli 1890.
E no tawata masha conoci den su bida. Durante su bida el a logra bende algun pintura so. Sinembargo,su fama a crece despues di su morto. Awendia e ta un di e pintornan mas conoci den historia y un bon contribuido den arte moderno.
Van Gogh a cuminsa pinta cu su binti aña. Un di su miho trabou tawata haci dos aña prome cu su morto. El a haci mas cu 2.000 obra di arte. Mas o menos 900 tawata pintura y 1.100 tawata pinta y gesketch. Asina mes, su trabou di arte tawatin masha influencia den arte di Modernismo despues di dje. Awe un cantidad di obra cu el a haci ta distribui mundialmente den museonan of ta na benta na prijs hopi halto.
Despues cu e no a logra haya trabou, el a dicidi di bira un artista. El a biba na Paris hunto cu su ruman, Theo, cu tawata un comerciante di arte y a conoce hopi artista famoso cu a yud'e y influenci'e. Durante su bida el a skirbi hopi carta pa su ruman y Theo tawata warda nan. Den un di su carta e ta papia tocante su sentimentonan fuerte pa bida y arte.
El a muda pa e ciudad Arles y a biba cu un otro artista,Paul Gauguin. Nan dos semper tawata discuti cu otro y poco despues Vincent a corta su parti horea y mand'e pa un prostituta. Su problema mental a bira asina serio cu nan a mand'e na un instituto. Diesocho luna despues el a coy un pistol y mata su mes y muri dos dia despues. Theo tawata masha trastorna di e morto di su ruman. El a bira asina malo cu el a muri seis luna despues.
Bida[editá | editá fuente]
Vincent van Gogh a nace na Groot-Zundert, Hulanda. E tawata yiu di un pasto y nan a cri'e rond di un famia masha religioso. Vincent tawata masha emocional y no tawata confia den su mes. Entre aña 1860 pa 1880 finalmente a dicidi di bira artista den pintamento. E tawatin dos romance tristo. El traha tambe sin exito den un boekhandel, como bendedo di arte y predicado. El a keda na Belgie unda el a predica pa studia arte. Un di su trabounan ta tristo, fuerte y un di su pintura conoci ta "the Potato Eaters" pinta na 1885. Na e aña ey, van Gogh a bay Antwerp unda el a haya e trabounan di Rubens y a cumpra hopi prints Hapones.
Na 1886 el a bay Paris pa compaña su ruman, Theo, cu tawata manager di un galeria yama 'Goupil's'. Na Paris el studia cu Cormon. E tambe a conoce Pissarro, Monet, y Gauguin. Esakinan a yuda e colo di su pintura pa briy'e y pinta den slagen cortico cu e penseel. Su temperamento nervioso a hacie un compañero dificil y discusion tur anochi combina cu pintura tur dia a hacie malo di salud. El a dicidi di bay zuid na Arles unda el a spera su amigonan lo compañ'e y yud'e busca un scol di arte. Na final di aña 1888, Gaugin a laga Arles. Van Gogh a sigui cu un mashin di feita, pero Gauguin a par'e. Van Gogh a corta e lobulo di su horea.
Despues di esey, van Gogh a cuminsa haya ataka di locura y nan a mand'e na un institucion psikiatrico na Saint-Remy pa tratamento medico.
Den mei di 1890 su salud mental a mehora y el a bay biba na Auvers-sur-Oise. Dr. Gachet tawata wak p'e cautelosamente. Sinembargo, dos luna despues riba dia 27 di juli, a hay'e morto. Theo,cu tabata cu Van Gogh prome cu el a muri a informa cu su ultimo palabranan tawata "La tristese durera toujours", cu kiermen "E tristesa lo dura pa semper" na Frances. Durante su corto carera el a bende solamente un pintura. Van Gogh su pinturnan bunita a bende nan den menos di tres aña. E mama di Van Gogh a tira tur su pinturanan afo durante cu e tawata na bida y hasta tambe despues di su morto. Pero el a biba suficiente tempo pa wak su yiu bira un pintor famoso rond mundo.


text:
Imprenta
Imprenta of "mashin di druk" (Hulandes: drukpers) ta un mashin cu ta wordo uza pa haci un texto of un imagen na cantidad di papel. E mashin di mas bieu mundialmente ta bin di China y/of Korea.
E mashin di druk di mas bieu na Europa ta "degelpers". Esaki ta consisti di un stellage di un plachi bou na unda e forma di druk ta ariba y un plachi ariba (degel). E forma di druk ta wordo geink cu e man. Djey ta pone un papel riba dje. Cu un ayudo di e spindel e plachi abou por wordo gedrey den un forma di impresion. Door di e dreymento di e plachi abou contra e papel ta haci e impresion. E mashin di druk di mas bieu di Europa ta exhibi na Plantin-Moretus museum den Antwerpen.
Despues di tempo, e plachi ariba (degel) a wordo modernisa. Djey e cilinderpersen y rotatiepersen a desaroya na unda e velocidad di produccion a bira mas grandi.
Den siglo 20 a bin e offsetprocede. Banda di esey a bin persen pa foliedruk, diepdruk, zeefdruk y tampondruk.


text:
Directie Natuur en Milieu ta sigui monitorea e cleanup despues di e Oilspil na WEB
- Details
Directie Natuur en Milieu (DNM) como departamento encarga cu maneho di naturalesa y medio ambiente tambe tawata un di e promenan jama ariba dialuna pa forma parti di e team pa duna conseho ariba e proceso di cleanup cu mester tuma lugar despues cu a surgi e oilspil na WEB NV. WEB Aruba a contrata 3 compania pa cuminsa cu e cleanup di cual companianan a usa booms, sausage booms pa contene y absorba e azeta y detergent.
Diferente departamentonan manera Bureau Rampen, Kustwacht, Maritiem Politie, Directie Scheepvaart, Utitilties, WEB, Bureau di Minister encarga cu Medio Ambiente y DNM a bini hunto pa forma un team completo pa duna conseho na riba diferente aspectonan den e sucedido aki. Directie Natuur en Milieu su rol den e proceso aki ta pa hasi onderzoeknan di e area afecta, sigui monitorea e proceso di cleanup institui door di WEB y asina duna su conseho na Bureau di Minister di Medio Ambiente ariba e susedido.
Algun aña pasa diferente productonan a haya aprobacion door di departamento di DNM pa por wordo usa pa cleanup den caso di un oilspil. Ta importante pa menciona cu den e caso aki di e oilspil na WEB, e productonan cu aprobacion di DNM ja a wordo poni den uso desde dialuna pa e companianan contrata dor di WEB y asina tambe nan a logra contene e spil asina e no plama bai mas lew.
Ta tristo pa menciona cu naturalesa y nos medio ambiente a sufri dañonan a causa di e oilspil aki asina por a nota cu por ehempel parhanan, piscanan y panicrack a wordo haya morto na e costanan di rif. Areanan di mangelnan tambe a haya daño di e zeta.
DNM lo sigui como parti di e surveillance team cu a bini hunto pa hasi onderzoeknan y monitorea e area asina cu nos tin informacionan mas concreto lo informa adecuadamente.


text:
Algo despues di 2 or di marduga un dama riba caminda di Balashi direccion pa Franse Pas pa un of otro motibo, ta coy e bocht mucho skerpi y ta bay dal den un pida baranca cu mata grandi y ta kentel cay di banda.
Famia nan di e persona a yega di biaha y a hink’e den un otro auto y no kier a sali cun’e. Polis a atende cu e seƱora cu tabata mustra di ta bou influencia di alcohol
Polis tabata na e sitio door cu e auto a bolter den e luga peligroso. Niun hende no a resulta herida, pero si a pasa den hopi susto.


text:
Door Carmon
op woensdag 15 april 2015
Op 9 april is Ireno Baranco overleden. Hij is 98 jaar geworden. Ireno was de oudste Curaçaose inwoner van Tilburg. In 2012 verscheen een interview in het Papiaments met Baranco in het boek ‘Amor pa grandinan’. Het interview is geschreven door Mildred Straker. Hieronder een deel van het interview in het Papiaments. Wil je het hele interview lezen? Klik dan hier.
Mi nòmber ta Ireno Juan Baranco. M’a nase 29 di òktober 1916. M’a bai St Jozefschool na Pietermaai tempu di fraternan di Tilburg. M’a kita dia m’a hasi 15 aña i m’a kuminsa traha; m’a bai siña pa mòntùr. Mi a kuminsá traha na aña ’45 na Garage Cordia pa Toyota, anto m’a keda traha ei te ku aña ’81. M’a traha 10 aña na Kòrsou pa mi mes, mòntùr, despues di ei na 1989 m’a bini Hulanda.
Pregunta di Mildred: Awor Ireno a nase aña 1916, esei ta nifiká ku Ireno a pasa den e temporada di guera, segunda guera mundial. Ki Ireno por konta nos di e temporada ei?
Kontesta: Temporada di guera mundial mi tabata biba na Pietermaai. E lugá ku nan ta yama Yoshi banda di botika Juliana bai aden. Anto segun mi ta tende tiru ku kosnan ei, m’a sali bai wak pafó, mi ta mira e bapor Van Kinsbergen supla bira bai aya banda, anto m’a mira laman a lanta haltu bai laria. Lugá ta un supmarino tabatin ei bou ku tabata tira riba e barkunan. Nan a tira riba un barku di zeta dal den su kustia, e barku a bai aden. Anto e di dos ku el a tira a subi riba Rif bai para.
Pregunta di Mildred: Awor Ireno ta bibando na Hulanda, kon Ireno a yega na Hulanda?
Kontesta: M’a yega Hulanda komo m’a stòp di traha. E muchanan tabat’ei, anto m’a bin Hulanda ku nan pa nan sigui studia. Pero mi kasá si a keda Kòrsou, anto na aña ’92 má manda busk’é. M’a pidi un kas promé, pero nan a bisami ku mi no por haña kas mesora ku mi tin ku warda. E ora ei m’a disidí di bai Kòrsou bèk. Ora m’a yega Kòrsou, mi yu a bisami ku m’a haña kas i e ora ei mi bini Hulanda bèk. Ora m’a yega mi a regla tur kos i denter dos siman m’a manda buska mi kasá. Nos a biba promé na Noord (Tilburg) despues nos a bin na West. M’a biba 11 aña na Tilburg.
Pregunta di Mildred: Mi a komprondé ku Ireno a eksprensha algu ku ta manera un milager ku a pasa, dia ku Ireno a kai kap kabes?
Kontesta: Sí, e ta manera un milager. Ta asina ku promé mi tabata sinti kurason. Ami ta un hende ku ta kere hopi den Kristu; Dios tei i mi ta kere hopi den Dios. Mi tabatin ku operá kurason, pasobra e hartklep no tabata bon. Dòkter di ku mi e edat ku mi tin ta poko difísil, pero ku ta ami mester sa. El a dunami remedi, píldora, pa mi bebe pa mi kurason. Anto nos tin un misa di misionero mundial di un pastora hende muhé. El a hasi orashon ku mi tur dia.
Despues di seis luna m’a bai serka dòkter pa mi kontrolá pa mi tuma remedi. M’a warda, dòkter a bini habri porta, dòkter a drei wak mi. E di ku mi: “Bo n’ tin 36 aña no?” Mi di kuné: “Nò ainda no”. (ta hari) Awor el a sinta skibi su papelnan i e di: “Kon ta ku bo remedinan, bo tin mester di mas remedi?” El a kaba di skibi, e di ku mi: “Si, bo no mester di bini mas.” Mi di: “Kon mi n’tin mester di bini mas, mi tin ku hasi operashon.”E di: “Pasó nos no ta mira nada mas na bo kurason.” Bon, esei ta unu.
Un dia m’a keda miso na kas. M’a subi trapi m’a bai ariba, ora mi ta serka di yega te ariba mi no sa di nada mas. M’a bin abou ku lomba dal mi kabes riba e kapstok. El a habri tur un buraku grandi, anto akinan (ta mustra unda na kabes) a keda asina grandi hinchá. Te ahinda e tin mal fatsun. M’a hañami di kremp doblá. M’a kue telefon pa mi yama mi kasá, at’ami ta yama number robes; tabata nét number di un amigu. E di ku mi: “Wardami, wardami.” El a sali ku outo, mesora e ku su kasá a kuri yega. E di: “Aki nò! Aki ta hòspital, dòkter, pasó bo kabes a habri.” El a hibami dòkter, dòkter a wak, e di: “Mi no por hecht e, pasó bo ta bai sufri hopi. Mihó mi peg’é, leim e.”
Ora m’a yega kas, e yu muhé di mi a kore bini. E di ku mi: “Bin mi wak bo kabes.” Ora el a wak e di: “Nò hospital!” Ora m’a yega hòspital nan a bolbe plak e herida, pasò el a sigui basha sanger .Mi kara akinan a bira tur pretu. Ora nan a hinkami den scanner mi di ku nan: “Kiko a kibra di mi?” Nan di: “Nada no a kibra, bo ta bon bon.” Mi di: “Awèl, mi ta bai kas.”
Nan di: “Nò, bo no por bai kas, pasò bo mester wordu verzorgd.” Mi di ku nan: “Nò, mi no ke wòrdu verzorgd. Nada no a kibra, mi ta bai drumi na mi kas.” Door ku mi a dal mi bekken, akinan a hincha, pia un tabata wanta kurpa, mi yu mesora a pidi Thebe un kama pa mi por drumi abou den sala. Despues nan a pidi e hendenan di Gemeente pa nan bin pone un left na kas. E left a subi, e ta baha. Despues m’a disidí mi no ta subi kuné, mi ta subi gewoon tene na trapleuning. Pasò mi ta subi dos bia bai ariba baha ku pia promé ku e left yega ariba, asina pokopoko e ta. Despues di un luna i mei m’a disidí di lanta, ma disidí di kuminsá kana.
Pregunta di Mildred: Awor mi ke haña di Ireno un mensahe pa e hóbennan di awendia òf e generashon ku ta bini.
Kontesta: E hóbenan, tur loke nan tin ku hasi ta, loke no ta kos di nan, laga pasa, loke no ta bemoei nan ku nan no tin nada di aber kuné, laga pasa. Kualke kos drei bira kabes un banda bai, legumai, pasó awendia mester dominá nan mes, libra nan di hustisia tambe, kuida kurpa. Ami nunka m’a huma, nunka mi bida m’a huma. Evitá e kos ei ta hopi bon pa nan mes tambe.


text:
Palm Beach: Dialuna algo prome cu 8’or y mey di anochi, presencia di polis ta wordo pidi na Pelican Pier pa un dama turista cu tabata riba un catamaran, kende tabata bou influencia y tabata haciendo hopi fastioso. Polis maritimo ta bay atende cu e dama aki, mientras tabata wardando riba un patruya di polis.
Na pelican Pier
Na yegada di e patruya, e agentenan policial ta papia tur na bon cu e dama aki, kende no tabata mustra mucho bon di cabes y e no kier a rasona. E agentenan na e sitio ta dicidi di transporte pa warda di Strandpolitie.
Destrucion na e patruya di polis
Na caminda pa warda di Strandpolitie, e dama ta bira mas razo ainda y agresivo riba dje. Ela cuminsa comete destruccion na e auto di polis, esaki a sosode na altura di Riu Antilla. E agentenan a dicidi di no sigui cu e dama aki mas den e patruya, pero nan a opta pa pidi pa presencia di transportwagen di polis y asina transporta e turista aki pa warda di Shaba.
Cu boei na man y pia ela kibra glas di transportwagen
Hopi liher e transportwagen ta yega na e sitio y ta tuma e turista aki over, na man y pia e polisnan a boei e dama pa por a hink’e den e transportwagen. Asina mes na caminda pa warda di Shaba, ela logra destrui un glas tambe di e transportwagen, ela kibra e glas di patras, banda rechts.
Polis a carga e dama hibe den Warda di Polis
E agentenan policial mester a carge hibe den Warda di polis, mientras nan tabata cargando e, e tabata yora y bisa cu “Let me go, I won’t do it again”, pero ya tabata hopi laat, ela destrui propiedad di Cuerpo Policial y sigur mester wordo poni responsabel pa e destruccion cu ela comete na e dos autonan di polis.


text:
ORANJESTAD (AAN): Presidente di sindicato ABV, di trahadonan di Hospital, a splica cu ainda no a logra un CAO apesar pa e empleadonan apesar cu casi tres siman pasa ya caba a pone un fecha pa e firmamento tuma lugar. Den combersacion cu Gina Maduro, e ta bisa cu berdad ora cu el a worde entrevista ultimo biaha a pone e fecha cu lo firma dia 29 di februari. Pero a resulta cu e “kaderbrief” cu mester worde traha door di Gobierno y manda pa AZV, no ta completamente cla ainda.
Awe ta refleha nada di e periodo 2013 y 2014. E sindicato ABV, segun Maduro, kier logra un CAO di trinta luna y no uno cu ta limita na un aña pa evita e problemanan cu a surgi den e añanan tras di lomba. Sinembargo awor ta asina leu cu a programa un reunion pa tuma luga merdia entre Mediador, Hospital y e sindicato.
Hospital mes di su banda lo manda un carta pa Gobierno pa splica kico e “kader brief” mester contene, pa por yega na firma un CAO di trinta luna. Presidente di ABV ta bisa cu ayera den combersacion cu nan tabata tin cu esnan concerni, a pone basta presion pasobra no por keda rek e situacion aki, ya cu for di januari tin e trahadonan ta wardando riba finalisacion di e contracto colectivo nobo. Y e trahadonan berdad a cansa di warda y sindicato tambe ta harta di ta sinta cada rato na mesa mientras cu e “kader brief” no ta kedando cla manera mester ta.
Pesey pa ABV, diabierna awor ta e ultimatum. Si no tin un decision riba e kader brief y no tin firmamento, lo cuminsa cu accionnan. Nan tin un siman y mey cu no tin contacto cu gerencia, pero por a compronde for di Mediador cu e reunion ta hustamente pa finalisa cu e aspecto di kader brief pa por firma e CAO, de lo contrario nos ta bay den accion pasobra no por keda warda mas.
Si no firma CAO pa diabierna ABV su miembronan ta bay den accion
ORANJESTAD (AAN): Presidente di sindicato ABV, di trahadonan di Hospital, a splica cu ainda no a logra un CAO apesar pa e empleadonan apesar cu casi tres siman pasa ya caba a pone un fecha pa e firmamento tuma lugar. Den combersacion cu Gina Maduro, e ta bisa cu berdad ora cu el a worde entrevista ultimo biaha a pone e fecha cu lo firma dia 29 di februari. Pero a resulta cu e “kaderbrief” cu mester worde traha door di Gobierno y manda pa AZV, no ta completamente cla ainda.


text:
Atencion: un aviso pa boto chikito y lama bruto ta na vigor. E aviso aki lo wordo cancela mañan mainta 6’or…
Tempo pa diahuebs anochi: levemente te parcialmente nubla y generalmente seco. Den marduga y diabierna: parcialmente nubla cu un awasero pasahero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 06:41 pm y lo sali mañan mainta 07:05 am.
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo)
Den dia fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
E area di presion halto riba Atlantico ta influenciando tempo den Caribe manteniendo un biento modera te basta fuerte. Humedad transporta cu e fluho di biento aki lo causa de bes en cuando hopi nubia cu por produci localmente un awasero pasahero.
Condicion di lama:
Un aviso pa boto chikito y lama bruto ta na vigor, pero lo wordo cancela mañan mainta 6′ or. Olanan di lama lo ta for di direccion oost- noordoost cu haltura di 5 te 8 pia; e olanan di mas halto lo ta na costa noord te noordwest di e isla. Ta pidi usuarionan di lama pa tene cuenta cu esaki y cu lama por ta ainda localmente bastante bruto.
Temperatura di superficie di lama: 25 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 26 / 0.1
Sero blanco max 31 / min 26 / 0.0
Pronostico di tempo pa proximo fin di siman:
parcialmente nubla cu un awasero pasahero. Biento lo ta for di direccion generalmente oost y modera te basta fuerte; den dia fuerte den rafaga; temperatura max / min lo ta: 31/25


text:
Turismo a produsí 93 mion florin pa nos ekonomia lokal
WILLEMSTAD- 8 di mart 2017 - CTB i MEO ta hasi uso di e modelo ‘Turistika’ pa kalkulá e kresementu ekonómiko generá for di industria di turismo. Durante e promé luna di 2017 ta mira un kresementu di 2.8% di impakto direkto pa nos ekonomia lokal, esaki ta ekivalente na 93 mion florin. Aña pasá, esaki tabata 91 mion florin pa e mesun temporada. 53.3% di e impakto direkto a keda generá for di bishitantenan di Europa, nan ta responsabel pa 50 mion florin. Merkadonan Nort Amérika, Sur Amérika i otro regionnan a generá respektivamente 23, 15 i 5 mion florin. E total di loke e turista a gasta ta keda derivá for di e kantidat di anochinan ku nan a keda na Kòrsou. E kresementu ekonómiko generá ta debí ku bishitantenan for di Europa a keda mas largu riba nos pais.
Na yanüari 2017, Kòrsoua registrá 38.744 turista, esaki ta un bahada di 7% kompará ku e mesun luna di aña pasá. Mitar di e kantidat di turista di estadia registrá a bin for di Europa. Total a registrá 19.300 turista for di Europa; tantu Hulanda komo Alemania a demostrá resultadonan positivo. Turismo di estadia for di Nort Amérika a registrá un bahada di 4%. Den luna di yanüari a risibí 8.406 turista for di Nort Amérika. E region ta sostené 21.7% di e kuota di merkado i ta e di dos merkado mas grandi pa kontribuí na e sifranan total den yanüari. Maske tur merkado den Sur Amérika a raportá kresementu signifikante, e 50% kaida den bishitantenan for di Venezuela a kousa un kaida di 22% for di e region. Na yanüari un total di 7.808 turista a yega for di Sur Amérika. For di Karibe a risibí 2.273 turista, esaki ta un kresementu di 2% kompará ku yanüari 2016.
Turismo di estadia na luna di yanüari 2017
Yanüari ta kategorisá komo e luna di mas haltu pa bishitantenan for di Europa. Den e luna aki Kòrsou a risibí 14.993 bishitante for di Hulanda, un kresementu di 1% kompará ku e mesun luna na 2016. Bishitantenan for di Hulanda a keda mas largu i a biaha ku mas miembro di famia kompará ku aña pasá. E averahe di anochi pa kada bishitante for di Hulanda na yanüari 2017 tabata 12.2 anochi, pa persona. Aña pasá na yanüari e bishitante for di Hulanda a keda 11.3 anochi, pa persona. Otro indikadó ta, ku por konkluí ku e bishitante ulandes ta biahando ku famia mas grandi. Tin 21% di kresementu den e grupo di entre 0 i 14 aña di edat, ekivalente na 837 turista den e kategoria di edat aki. Esaki tabata 689 na 2016. Miéntras ku ta tuma nota di mas mucha, tabatin solamente un kresementu leve di 1% den e kategoria entre 45 i 64 aña di edat. Bishitantenan for di Alemania a registrá un kresementu di 11%, ekivalente na 1.831 bishitante. Na yanüari 2016, esaki tabata 1.656.
CTB a registrá un total di 8.406 bishitante for di Nort Amérika na yanüari 2017; Nort Amérika ta e di dos merkado ku a kontribuí mas tantu ora ta trata di yegada di bishitante e luna aki. Canada ta un bon ehèmpel di e aspekto ‘seizoen’. Den e temporada friu, desèmber pa mart, tin un kresementu den konektividat aéreo ku un buelo semanal for di Montreal i 4 buelo semanal for di Toronto. Yanüari ta un temporada haltu pa turismo for di Canada; Kòrsou a risibí 3.270 bishitante. For di Estado Unídos a registrá 5.136 bishitante, un bahada leve di 2%, ku ta representá un pèrdida di únikamente 124 bishitante.
Na yanüari Kòrsou a risibí 7.808 bishitante for di Sur Amérika. Ta promé bes ku CTB ta registrá menos bishitante for di Sur Amérika kompará ku Nort Amérika. Esaki ta debí na e kaida kontinuo di bishitante for di Venezuela ku ta 50% ménos kompará ku aña pasá. Na yanüari Kòrsou a risibí 3.240 bishitante for di Venezuela.
Bishitantenan for di Colombia si a resultá mas positivo ku aña pasá, a registrá un kresementu di 53%, ekivalente na 1.879 bishitante. Kresementu for di Colombia ta un efekto direkto di buelonan charter. Brazil tambe a registrá kresementu; 16% pa un total di 1.259 bishitante den yanüari 2017. E esfuerso kontinuo den merkadeo na Brazil kompañá pa un mihó klima polítiko i ekonómiko tambe ta dunando resultadonan positivo.
Karibe a registrá un kresementu di 2%, ku un total di 2.273 bishitante na yanüari. Aruba a registrá un bahada di 3%, pa un total di 1.027 bishitante. E desaroyo positivo ta spesífikamente debí na kresementu den bishitante for di Repúblika Dominikano ku 10% i Haiti ku 45%.
Sifra kantidat di anochi
Na yanüari nos a registrá un kresementu averahe den kantidat di anochi pa estadia di 10%. Turistanan a keda un averahe di 9.2 anochi pa persona na yanüari 2017. Aña pasá e kantidat averahe pa persona tabata 8.4. E kantidat di anochi ku e turista a keda riba nos pais na yanüari 2017 a konosé un kresementu di 2%. Un total di 358.197 anochi a keda registrá kompará ku 349.557 na aña pasá.
Mas ku mitar di e kantidat total di anochi pa estadia ta for di region di Europa, kual ta 64.1% di e total. Total, bishitantenan for di Europa a keda 229.461 anochi na Kòrsou. Aña pasá e region aki a registrá 213.230 e mesun temporada.


text:
Parlamentario di MEP, Edgard Vrolijk, a tuma nota for di minister di enseñansa via Facebook, cu lo haci DPS como un stichting. Unico cos cu e por bisa ta, cu e Minister falta di informacion concreto pa pueblo.
Esey ta locual cu ta crea incertidumbre. Kisas su intencion por ta bon, pero e falta di informacion ta locual cu Vrolijk ta haya hopi importante. Pesey, como parlamentario, haciendo uzo di su derecho, ta manda preguntanan por escrito pa e minister, pa por haya contesta, pa por trata di kita e incertidumbre cu tin den comunidad, vooral den e grupo cu ta cay bao di DPS. Si mira bon, EPI y DPS so falta cu no ta stichting. E no por bay pone un punto di bista si bo mes no tin e informacion. Pesey, como pregunta, locual cu a bin hopi cerca dje y a manda over pa e minister, sigur ta ki dia e tin pensa di cuminsa cu e Stichting aki. A puntr'e tambe, kico ta e structura di locual cu ta e fundacion aki. Con e lo ta. Ta bin cu Gobierno y ta bay cu Gobierno? Cual ta e perfil di e hendenan cu eigenlijk bo kier pa traha eyden. Mester di un structura di kende bo kier pa pone eynan. E trabao ey ta uno serio, principalmente cu locual el a declara, cu e kier sali completamente for di politica. No kier tin influencia politico eyden y tambe e control financiero. Eynan mester tin hende na su luga pa por haci e control aki via e fundacion, si e kier lant'e den e caso aki.
Otro preocupacion, cual ta esun di mas grandi, bao di tur e trahadonan, ta ora cu e minister a bisa cu nada lo cambia den nan situacion huridico. Segun e parlamentario, eynan ta locual cu e minister bin y splica pueblo. Ta pidi pa e sali pafo y splica pueblo completamente kico e ta bay haci. Esey ta locual cu tin pueblo y trahadonan den un aki y aya y ta crea incertidumbre. Otronan ta busca politica cun'e. Pero fraccion di MEP ta busca claridad pa e trahadonan. Sa cu nan kier informacion. Den e caso aki, hopi di nan kier sa kico nan posicion huridico lo ta. Nan lo bay atras den salario, LMA no lo conta pa nan mas, kier sa kico locual cu e minister a bisa cu nada lo cambia. Esey pa nan ta importante. Tambe, papiando di situacion financiero, con e subsidio lo core. E lo keda mesun cos, e lo cambia. Siguramente e otro stichtingnan, con nan status lo ta. Lo bay tin un liña di trabao, un solo liña cu locual tin eynan, akinan lo tin? Den enseñansa tin hopi incertidumbre, pa motibo di falta di informacion. Ta pesey ta pidi minister di Enseñansa pa e sali y papia, duna informacion concreto y con e ta bay haci'e, kico ta e beneficionan tambe di cambia awor. Loke ta pasa, ta di bay di Dienst Publieke Scholen, ta bay cay bao di un stichting.
Tambe e trahado kier sa, si e lo tin bentaha p'e, si lo tin beneficionan extra p'e. Parlamentario Vrolijk no ta esun pa clarifica, pero si ta esun cu a haci pregunta pa haya aclareacion. Si e minister por contesta directamente. Tambe e minister mester acerca esnan cu e lo bay afecta prome, e actornan cu el a afecta. Sali pafo, combersa cu e hendenan, trek e actornan, e sindicatonan, e trahadonan, nan merece e splicacion. Nan tin cu compronde e situacion, pasobra nan tin cu bay cambia eyden. Esey pa e parlamentario ta hopi importante. E transparencia y sigur e informacion concreto pa e trahadonan aki, pa asina por kita di e impasse aki y siguramente pa nan tin tempo pa tuma decision. Tin di nan tambe por bisa cu nan kier haya un overplaatsing, bay un otro caminda. Tempo tambe ta importante. Ta pesey den e prome pregunta el a indica ki tempo esaki lo bay ta y siguramente e informacion concreto pa pueblo y siguramente pa e trahadonan, ta importante den e parti aki.


text:
WILLEMSTAD — Despues ku awaseru a empedi e weganan di djabierne i djasabra pa sigi, pero ajera djadumingu si den un dushi weer e kampionato hubenil a kontinua ku 4 partido.
Resultadonan djadumingu 25 febr:
Den e prome 2 partidonan e ekipo di Pichingolo Nissan ta gana fasil di Souax Gil’sport (2) ku skornan di 17 pa 2 i 22 pa 5. Picher ganador di e prome wega a resulta Ashanty Alaxandre i miho na bate e mes a bai di 2-2. Den di dos wega Arjenette Bernardus a gana. Miho bate Anais Piar di 2-2. Pa Souax Daisheline Daal komo miho bate di 2-1.
Despues Souax Gilsport (1) tambe ta gana 2 partido di e ekipo di Starosa Angels Vanddis(2) ku skornan di 8 pa 1 i 8 pa 2. Picher ganador di e prome wega a resulta Kiara Domacasse i miho bate Genesis Scharbaai i Dianthe Gibbes di 2-1. Pa Starosa Angels Vanddis(2) miho bate a resulta Lidiane Chirino i Quinlin Curiel di 3-1.
Den di dos partido Kiara Domacasse a bolbe gana i miho na bate a resulta Rianthe Winklaar di 2-2.


text:
WILLEMSTAD, febrüari 2018 – Despues di un tremendo fin di siman di karnaval Nagico Insurances ta anunsiá e último ganador den su kampaña ‘Kambia, Spar i Gana’. Manera ta konosí tur siman, klientenan por a gana diferente premio ku Nagico Insurances. Tur kliente ku kambia nan seguro di outo eksistente pa unu di Nagico a partisipá den e kampaña di karnaval. Siman pasá, sra. Jacqueline Eduarda a risibí 250 florin na komestibel.
Konsiderando pa kambia bo seguro di outo? Nagico t’e mihó opshon! Ku Nagico klientenan ku ‘kambia’ ta spar 15% òf mas riba e preis averahe di seguro, ku ta representá alrededor di 200 florin pa aña riba nan seguro di outo eksistente. Bo pólisa lo ta klá den 1 dia! Bishitá Nagico na Dr. H. Fergusonweg #10 i ‘kambia’ awe mes! Nagico ta habrí nònstòp for di 8’or di mainta pa 5’or di atardi.


text:
Tres aña pasa siguiendo e liñanan di Nacionnan Uni Instituto Pedagogico Arubano (IPA)
a introduci e concepto Educacion Duradero pa prome biaha na Aruba.
Antes Nacionnan Uni tawata enfoca riba un desaroyo dirigi riba nos futuro generacionnan, e desaroyo cu nos tin awe mester ta mescos. Den e cuadro aki nos a duna nos studiantenan les riba desaroyo sostenibel na unda nos a operacionalisa esaki den 4 P (People, Planet, Profit y Participatory governance). E teoria aki nos a traduci pa nos maestronan den un didactica pa Educacion Sostenibel. Basicamente nos studiantenan por reconoce kico un di e P-nan ta den practica y despues por splica y siña e alumnonan con pa mir’e. Un ehempel di Educacion Duradero ta manera cu nos a yega di mira varios maestro na diferente scol ta planta mata pa mustra e alumnonan cu asina nos ta contribui na yuda nos planeta p’asina tur hende por hala rosea trankilamente sin cu mester di guli polucion y nos planeta lo keda preserva pa nos sigiuente generacionnan.
Tambe nos maestronan alabes a siña nos alumnonan, cu si nos planta mata di fruta of berdura riba nos planeta, nos mes ta haya cuminda pa nos come y e ora lo no mester importa berdura y fruta. Di e manera aki nos cartera ta keda cu un tiki mas placa aden. Tambe tin maestro cu a mustra nos alumnonan e importancia di energia alternativo den por ehempel e materianan di: biologia, fisica y geografia. Asina ki pa futuro nos por scapa un tiki placa y ta susha nos planeta menos, locual ta bon pa nos futuro generacionnan.
Conclusion di Nacionnan Uni, 2015
Nos desaroyo duradero tawata enfoca riba futuro generacionnan y tawata mucho dirigi riba
crecemento economico (profit) den relacion cu medio ambiente (planet) lubidando riba e
otro dos pilarnan di e filosofia esta: People y Participatory Governance. Door di no a tene
cuenta cu e balance entre tur e 4 perspectivanan economico, social, medioambiente y ‘good
governance’ nos a cera conoci cu otro problema. Awendia nos ta biba den un mundo cu
problema social grandi manera pobresa, aumento di divorcio, desigualdad social,
discriminacion, guera entre nacionnan , terorismo, problema di genero, ilegalidad y un
aumento di corupcion tur caminda y entre otro den nos sector publico y politico.
Switch di filosofia di desaroyo duradero pa un concepto compleho y holistico dirigi riba
perspectiva economico, social, medio ambiente y ‘good governance’.
Pa motibo di desaroyo no-holistico, nos enfoke anterior tawata mas den direccion di un of dos perspectiva. Sinembargo, Nacionnan Uni kier haci un cambio na 2030 pa loke ta trata
trahamento den forma holistico dirigi riba e perspectivanan economico, social, medio
ambiente y ‘good governance’. Pues cu e cambio aki e concepto di desaroyo duradero ta mas
un herment pa compronde nos mundo di awendia miho y alabes e ta un metodo pa soluciona
nos problemanan global. Con Nacionnan Uni kier pa nos bay den e direccion aki ta mediante
di introduccion di e 17 SDG-nan pa wak si henter mundo na aña 2030 por logra prosperidad y
un bida decente pa tur hende y e problemanan actual lo por mengua. Asina e ora nos tur por
haya un mundo cu nos kier.


text:
Ta consehabel pa, prome cu bo bay dokter, bo pensa riba kico bo ke papia of kico bo ke puntra. Skirbi'e riba un pida papel y bay dokter cu ne.
Si bo tin varios keho of pregunta, notifica dokter esey, ora bo haci bo cita.
Esaki ta e puntonan cu bo mester pensa riba nan prome cu bo bay cerca dokter:
-
cua ta e rason principal cu bo ta bay cerca dokter?
-
for di ki tempo bo tin keho of for di ki tempo e kehonan a bira pio?
-
cua ta e remedinan cu bo ta uza! Skirbi e nombernan of, si ta necesario, bay cu e remedinan cerca dokter. Esaki ta conta tambe pa remedi cu bo mes a cumpra na botica, manera remedi contra dolor, laxante, yerba etc.
-
si bo ta di opinion cu bo keho(nan) lo por ta relaciona cu uzo di cualke remedi, no vacila pa bisa dokter esey. Dokter por controla esey mesora.
-
si bo ta di opinion cu bo keho(nan) lo por ta relaciona cu malesa of afeccion di antes, bisa bo dokter esey mesora. Si bo ta di opinion cu bo sa cua ta e causa, notifica esey tambe.
-
tin circunstancia den bo bida priva cu por tin influencia riba e keho?
-
si bo yiu tin keintura, percura pa bo midi su temperatura di antemano.


text:
UPP ta urgi Parlamento pa discuti asunto di core campaña den cuadro di projecto ley pa financia partidonan
UPP ta urgi na Parlamento pa discuti e asunto di coremento di campaña den cuadro di e proyecto di ley pa financiamento di partidonan politico.
UPP a tuma nota di comentario di presidente di Parlamento, sra. Wyatt-Ras tocante e trabounan di Parlamento pa e aña aki, e aña di eleccion. UPP a bin comprende cu presidente di Parlamento lo sugeri na gobierno pa percura pa trata leynan mas tempran posibel, comokiera cu nos ta den aña di eleccion y parlamentarionan lo ta ocupa cu coremento di campaña. E expresion aki a wordo haci manera ta algo mas comun cu por ta existi, mientras cu nos tur sa cu parlamentarionan, mescos cu ministernan ta wordo paga pa traha. Incluso e miembronan di oposicion tambe a vocifera esaki. Kizas esaki ta loke cu a wordo causa dor di e forma cu Mike Eman, tempo cu e tabata den oposicion, a haci. Esta di tabata campañando envez di bin trabou. Un otro mal ehempel cu parce tur e partidonan tradicional lo no tin problema cu ne.
Na prome lugar, UPP, den cuadro di Good Governance y mehoracion di nos democracia, tin problema cu miembronan di parlamento y di gobierno durante ora di trabou lo bay core campaña. Mirando cu ta intencion di parlamento pa trata e ley di financiamento di partidonan politico, UPP ta kere cu e aspecto aki tambe mester wordo atendi. Pues e parlamentario- y ministernan ta coriendo campaña, mientras nan salario ta sigui core pa cuenta di pueblo. Indirectamente esaki tambe ta un forma di financiamento.
Na di dos lugar esaki sigur no ta etico pa cu otro candidatonan cu no tin un funcion publico asina, ni tampoco pa partidonan cu no tin representacion. UPP ta urgi Parlamento pa pone esaki tambe na discusion, pero hunto tambe cu esaki e asunto di coordinadornan cu tambe ta drenta pueblo bou ora di trabou. Tambe UPP ta di opinion cu mester evita e aspecto di ter beschikkingstelling cu tur eleccion ta tuma lugar. Aki tambe ta trata di un forma di campaña cu fondonan publico.
Pues UPP ta spera cu den e ley aki tambe tene cuenta cu e aspecto di fondonan publico cu ta wordo uza pa core campaña, manera discurso nacional, programanan di television cu un mensahe politico pa promove un ministro of partido, uzo di autonan di huur paga dor di gobierno, etc. Tur esakinan mester ta parti di ley.
Finalmente UPP kier a haci un apelacion tambe na Parlamento, particularmente na sr. Sneek, pa facilita un copia di e ley cu a wordo manda pa Raad van Advies, pa asina tur stakeholdernan y interesadonan por mira kico ta e producto huridico cu a wordo presenta. Aki nos kiermen na tur partidonan cu no tin representacion den Parlamento, organisacionnan di ciudadanonan cu ta tene nan ocupa cu e topico di gobernacion, manera Fundacion Bon Gobernacion, Comision Bon Boluntad, Electoral Raad, sindicatonan, etc.
E ley riba financiamento di partidonan politico alabes ta un instrumento pa desminui e deficit
democratico. Y en bista di esaki UPP ta sugeri na Parlamento pa inclui den e cambionan aki pa loke ta dos aspecto cu ta crea deficitnan grandi democratico, esta e asunto di restzetel y e secuencia di voto. Y aki nos no mester di bai inventa e wiel, pasobra easkinan por casi copy/paste e leynan vigente na Bonaire y St. Maarten. Di e manera aki lo por haya un contribucion y discusion riba e producto final y cu lo por wordo mehora y alabes poco poco caba cu e deficit democratico.
Lider di UPP
C.A.S.D. Wever
7 januari 2017


text:
WILLEMSTAD – Mil baka ta bini Kòrsou. Esei ta e plan di Arthur Parris, Ramon Troconiz i un parti di gobièrnu. E proyekto mester pèrkurá pa surgi un produkshon lokal di karni di baka. Pero kon ta pará ku e sirkunstanshanan di e bestianan i e shushamentu ku e proyekto ta kousa?
Parris ta bini di Kòrsou, pero el a pasa hopi tempu na Sur Amérika. Mas ku kuarenta aña el a traha na rancho, entre otro na Colombia. “Semper mi tabatin un soño di hasi algu asina na Kòrsou, pero nunka no tabata posibel. Te ainda.”
E empresario ta splika ku na Kòrsou ta kome mas ku mil baka pa luna. Ta importá e karni aki. “Ku e konsekuensha ku niun hende no sa kiko e bestianan aki a kome i kon nan a biba. Tin bia e karni ta keda lunanan largu den frizer.”
Ku e Concentrated Animal Feeding Operation (CAFO) esaki lo mester kambia. “Tur hende por mira kiko e bakanan ta kome i kon nan ta biba. Nos ta kuminsá chikí, pero ku sigur 80 trahadó. Si tur kos bai bon, aki kuater aña nos ta traha ku sigur 400 hende.”
Oposishon
E plan ta haña oposishon kaba. Un grupo di siudadano preokupá a saka un deklarashon konhunto: “Serka otro CAFO nos por mira ku e área rònt di nan tambe ta sufri bou di por ehèmpel e holó di e rancho pa motibu di oumento di muskita i mèst. E área ku ta sinti influensha i shushamentu ta hopi bia mas grandi ku e kuart hèktar ku aktualmente a reservá.” Ademas no ta henter gobièrnu ta sostené e plan.
Inspekshon di Salubridat Públiko tambe ta preokupá: no tin supervishon di e fishi di veterinario. Tur hende por yama nan mes veterinario. “E legislashon aki no ta klòp”, e inspektor general Jan Huurman ta bisa. “I ora bo trese mil baka e isla, sin duda bo mester di un veterinario. E chèns riba enfermedat kontagioso i otro enfermedat ta grandi i sin bon supervishon esaki ta un peliger.”
Gregory Berry, presidente di Dierenbescherming Kòrsou no ta pro òf kontra e plan. “Mi ta komprondé ku e proyekto ta den e fase di investigashon: ke men nos no ta bai hasi pronunsiashon emoshonal sin echo.”Berry ta enfatisá ku krio di bestia ta un industria ku nan no por stòp. “Loke si nos ta paga tinu na dje ta e sirkunstanshanan bou di kua e bestianan mester biba.”
“Tin regla ke men por fabor kontrolá nos”- kampesino Parris
Parris ta bisa ku e sirkunstanshanan ta segun reglanan internashonal. “Ta pone sinkuenta baka den stal di 20 pa 50 meter. Nos ta kai bou di reglanan di World Organisation for Animal Health, ke men tur kos ta sosodé segun reglanan ku ta konta mundialmente.”
Mes ora ta warda e mèst den saku será pa evitá holó stinki.Segun Parris no tin shushamentu. “E shushamentu ku nan ke men, ta us’é pa traha elektrisidat. Ta prosesá e mèst hasié gas biológiko ku por usa den kasnan òf pa koriente: ta esei ta e manera moderno di krio di bestia. Na e manera moda bieu lo mi no a ni kuminsá.”
Parris ta spera ku lo bini un solushon pa e falta di supervishon. “Esei ta un tarea di gobièrnu, nos no por hasi mashá ku esaki. Tin regla, ke men por fabor, kontrolá nos. Ku plaser mes.”


text:
Lantamentu i eventualmente ekspanshon di un empresa ta mará na sierto kondishonnan i reglanan ofisial. Si bo atendé e parti ofisial bon, esei lo ta un señal pa mundu eifó ku bo ta tuma bo negoshi na serio. Tur empresa ku tin su asuntunan di belasting i su pèrmitnan na òrdu, lo hasi un bon impreshon.
Pa bo no haña bo ku sorpresanan 'ofisial', ta bon pa bo para ketu adelantá na aspektonan manera forma hurídiko di bo empresa, pèrmitnan, asuntunan fiskal, registrashon na Kámara di Komèrsio, i pasonan despues di registrashon.
Download e dokumento di regulashon: